wickkiey/tamil-wikipedia-markdown huggingface dataset:
# அனிருதா திபா



**அனிருதா திபா** (Anirudha Dipa) இந்தியாவைச் சேர்ந்த ஓர் அரசியல்வாதியாவார். 1930 ஆம் ஆண்டு ஒடிசா மாநிலத்தின் கந்தமாள் மாவட்டத்தில் சூலை மாதம் முதல் தேதியன்று இவர் பிறந்தார். சுதந்திரக் கட்சியின் உறுப்பினராக இவர் இந்திய நாடாளுமன்றத்தின் கீழ் சபையான மக்களவைக்கு தேர்ந்தெடுக்கப்பட்டார். ஒடிசா சட்டமன்றத்தில் இரண்டு முறை சட்டமன்ற உறுப்பினராகவும், ஒருமுறை மக்களவையில் நாடாளுமன்ற உறுப்பினராகவும் இருந்துள்ளார்.  
1957 ஆம் ஆண்டு மற்றும் 1961 ஆம் ஆண்டுகளில் நடைபெற்ற ஒடிசா சட்டமன்றத் தேர்தல்களில், ர் முறையே புல்வானி மற்றும் பௌத்த சட்டமன்றத் தொகுதிகளில் இருந்து 2 ஆவது மற்றும் 3ஆவது ஒடிசா சட்டமன்றத்திற்கு அனிருதா திபா தேர்ந்தெடுக்கப்பட்டார். 1967 ஆம் ஆண்டு நடைபெற்ற இந்தியப் பொதுத் தேர்தலில், புல்பானி மக்களவைத் தொகுதியிலிருந்து 4 ஆவது மக்களவைக்கு இவர் தேர்ந்தெடுக்கப்பட்டார்.
# சுப்ரமணிய கலை மற்றும் அறிவியல் கல்லூரி


**சுப்ரமணிய கலை மற்றும் அறிவியல் கல்லூரி** (ஆங்கிலம்:Subramanya College of arts and science) என்பது திண்டுக்கல் மாவட்டம் தாழையூத்தில் உள்ள உள்ள தனியார் கலை அறிவியல் கல்லூரியாகும். இது ஸ்ரீ கற்பக விநாயகர் கல்வி அறக்கட்டளையால் 2009 ஆம் ஆண்டு தொடங்கப்பட்டு, மதுரை காமராஜர் பல்கலைக்கழகத்தின் கீழ் இயங்கிவருகிறது.  

## பட்டப் படிப்புகள்
இக்கல்லூரியில் வழங்கப்படும் பட்டப்படிப்புகள்.  
### இளங்கலை
1. இளங்கலை தமிழ்
1. இளங்கலை ஆங்கிலம்
1. இளங்கலை அரசறிவியல்
1. இளங்கலை வணிக நிர்வாகவியல்
1. இளங்கலை வணிகவியல்
1. இளநிலை கணினி அறிவியல்
1. இளநிலை தகவல் தொழில்நுட்பம்
1. இளநிலை வேதியியல்
1. இளநிலை கணிதம்
1. இளநிலை இயற்பியல்
1. இளநிலை மனையியல்
1. இளநிலை சுற்றுலா மற்றும் விருந்தோம்பல் மேலாண்மை
1. இளநிலை தடயவியல் மற்றும் குற்றவியல்
1. இளநிலை ஊட்டச்சத்து மற்றும் உணவியல்
1. இளநிலை நெருப்பு மற்றும் பாதுகாப்பு மேலாண்மை
## முதுகலை
1. முதுகலை தமிழ்
1. முதுகலை ஆங்கிலம்
1. முதுகலை வணிகவியல்
1. முதுநிலை கணினி அறிவியல்
1. முதுநிலை வேதியியல்
1. முதுநிலை கணிதம்
# பரிப்பு மகாதேவர் கோயில்



**பரிப்பு மகாதேவர் கோயில்** இந்தியாவின் கேரள மாநிலத்தில் கோட்டயம் மாவட்டத்தில் அய்மனம் ஊராட்சியில் பரிப்பு என்ற இடத்தில் அமைந்துள்ள ஒரு இந்துக் கோயிலாகும்.  

தெக்கும்கூர் ராஜாவுடன் தொடர்புடைய புகழ்பெற்ற சிவாலய தோத்திரத்தில் இக்கோயில் *நல்பரப்பில்* என்று குறிப்பிடப்பட்டுள்ளது. திருவிதாங்கூர் தேவஸ்வம் வாரியத்தால் இக்கோயில் தற்போது நிர்வகிக்கப்படுகிறது. கோயிலின் தாந்த்ரீக உரிமை பத்ரகாளி மட்டப்பள்ளி நம்பூதிரி<nowiki/>யிடம் உள்ளது.  

## மூலவர்
இக்கோயிலின் மூலவரான சிவபெருமான் கிழக்கு நோக்கி உள்ளார். பரசுராமரால் பிரதிஷ்டை செய்யப்பட்ட 108 'சிவாலயங்களில்' இக்கோயிலும் ஒன்றாகும். இக்கோயிலில் கிருஷ்ணர், சாஸ்தா, கணபதி, பகவதி ஆகிய துணைத் தெய்வங்கள் உள்ளன. தாரா, பின்விளக்கு, புஷ்பாஞ்சலி, பாயசம், கூவலமாலை ஆகியவை இங்கு படைக்கப்படுகின்றன.  

## புராணம்
தற்போதுள்ள கோயில் கட்டுமானம் கி.பி.825இல் எடப்பள்ளி ராஜா எனப்படுகின்ற 'மடத்தில் ராஜா' என்பவரால் கட்டப்பட்டதாகும். அவர் பரிப்புக்கு அருகில் உள்ள மடத்தில் அரண்மனையைச் சேர்ந்தவர் ஆவார். உள்ளூர் தலைவருக்கும் இவருக்கும் இடையில் நல்லுறவு பேணப்படவில்லை. இருப்பினும் இருவரும் சிவன் மீது பக்தி கொண்டிருந்தனர். தவறாமல் கோயிலுக்குச் சென்று வந்த இருவரும் மகாதேவா கோயிலில் ஒருவரையொருவர் சந்திக்க விரும்பவில்லை. இதற்கான ஒரு தீர்வாக, கோயிலில் பாரம்பரிய முகப்பு எனப்படுகின்ற இரண்டு 'பலிக்கல்புரங்கள்' கட்டப்பட்டன, கேரளாவில் உள்ள பிற கோயில்களில் ஒரே ஒரு பலிக்கல்புரமே உள்ளது.  

கடந்த காலத்தில், பரிப்பில் கிட்டத்தட்ட 141 நாயர் குடும்பங்கத்தார் குடியேறினர். 'ஏழமதுகளி' மற்றும் 'கவனையேறு' போன்ற பண்டைய கலை வடிவங்கள் அங்கு பெரும் முன்னேற்றத்தைப் பெற்றன. நீர்நிலைகளுக்கு அருகில் உள்ள பரிப்பு, ராஜாவின் இராணுவப் பிரிவு மற்றும் வர்த்தக உறவுகளின் காரணமாக மிகுந்த அரசியல் முக்கியத்துவம் பெற்றது.  

## விழாக்கள்
இங்கு வருடாந்திர திருவிழா (திருவுத்ஸவம்) மலையாள மாதமான 'மீனம்' (மார்ச்/ஏப்ரல்) இல் நடத்தப்படுகிறது. மஹா சிவராத்திரியும் திருவாதிரையும் குறிப்பிடத்தக்க பிற பண்டிகைகளாகும்.
# பருமலை வலிய பனையன்னர்காவு தேவி கோயில்


**பருமலை வலிய பனையன்னர்காவு தேவி கோயில்** பத்ரகாளிக்கும் சிவனுக்கும் அர்ப்பணிக்கப்பட்ட ஒரு பழமையான இந்து கோவில் ஆகும். இக்கோயில்இந்தியாவின் கேரள மாநிலத்தில் பத்தனம்திட்டா மாவட்டத்தில் உள்ள பருமலையில் பம்பை ஆற்றின் கரையில் அமைந்துள்ளது. கேரளாவில் உள்ள மூன்று முக்கிய பத்ரகாளி கோவில்களில் இக்கோயிலும் ஒன்றாகும். மலபாரில் உள்ள திருமந்தம்குன்று கோயில், கொச்சியில் உள்ள கொடுங்கல்லூர் கோயில் மற்றும் திருவிதாங்கூரில் உள்ள *பனையன்னர்காவு கோயில்* ஆகிய மூன்று கோயில்களும் சற்றொப்ப சமமான முக்கியத்துவம் வாய்ந்தவை. திரேதா யுகத்தில் துர்வாச முனிவர் மற்றும் நாரதர் ஆகியோரால் நிறுவப்பட்ட சிவன் மற்றும் தேவி சிலையை பரசுராம முனிவர் நிறுவியதாக நாட்டுப்புற வழக்காறுகள் கூறுகின்றன. கேரளாவில் உள்ள 108 பிரசித்தி பெற்ற சிவன் கோவில்களில் இந்த கோயிலும் ஒன்றாகும்.  

## கோயில், கட்டிடக்கலை
இக்கோயில் நான்கு ஏக்கர் நிலப்பரப்பில் அமைந்துள்ளது. கோயிலைச் சுற்றியும் உயரமான பனைமரங்களும் அழகிய பசுமையான காடுகளும் காணப்படுகினறன. கோயிலின் மேற்குப் பகுதியில் பம்பா நதி ஓடுகிறது. கோயில் கட்டிடக்கலையை உற்றுநோக்கும்போது சிவன் கோயில்கள் மிகவும் முக்கியத்துவம் பெறுகின்றன எனலாம். கோயில் வளாகம் வடக்கு நோக்கி உள்ளது.  

## மூலவர்
கோயிலின் மூலவர் சிவனமாக இருப்பினும் சப்த மாதர் மூலவருக்குரிய முதன்மை இடத்தைப் பெறுகின்றனர். தினசரி பூஜைகளில் ஆளும் சக்தியாக சப்த மாதா வழிபடப்படும் கேரளாவில் உள்ள கோயில்களில் இது முக்கியமான கோயிலாகும்.  

## கோயில் சுவரோவியங்கள்
இக்கோயிலில் காணப்படுகின்ற சுவரோவியங்களின் தொகுப்பு இந்தியாவில் மிகவும் புகழ் பெற்றதாகும். நுணுக்கத்திற்கும், வண்ணக் கலவைக்கும், தெளிவான கோட்டு வடிவத்திற்கும் அது முக்கியத்துவம் பெறுகிறது. இந்த ஓவியங்களின் வயதைக் கண்டுபிடிப்பது கடினமாக இருப்பினும் இந்த ஓவியத்தொகுப்பு இரு நிலைகளில் அமைக்கப்பட்டதாகத் தெரிகிறது. செவ்வக வடிவ மூலவர் சன்னதியை ஒட்டியுள்ளவை ஆரம்ப காலத்தைச் சேர்ந்தவையாகும். பின்னர் உள்ள, சதுர வடிவ சன்னதியைச் சேர்ந்த ஓவியங்கள் பின்னர் வடிக்கப்பட்டவையாகும். ஒடநாட்டின் கடைசி மன்னனின் ஆட்சிக்காலத்தில் இந்த ஓவியங்கள் தீட்டும் பணி நிறைவுற்றதாக நம்பப்படுகிறது. இந்த காலகட்டத்தில், வைணவ பழக்கவழக்கங்களும், தூய்மையான வழிபாட்டு முறையும் இங்கு சிறப்பான முறையில் மேற்கொள்ளப்பட்டன.
# பெரும்பரம்பு மகாதேவர் கோயில்



**பெரும்பரம்பு மகாதேவர் கோயில்** இந்தியாவில், கேரளாவில், மலப்புரம் மாவட்டத்தில் எடப்பாலில் அமைந்துள்ளது. இக்கோயிலின் மூலவரான சிவன் மேற்கு நோக்கிய கருவறையில் உள்ளார்.  

கேரளாவில் உள்ள 108 சிவன் கோயில்களில் இக்கோயிலும் ஒன்றாகும். இக்கோயில் பரசுராம முனிவரால் சிவனுக்காக அமைக்கப்பட்டதாக நம்பப்படுகிறது. எடப்பால் - பரப்புரம் - அயங்கலம் சாலையில் எடப்பாலில் இருந்து 3 கி.மீ. தொலைவில் இக்கோயில் உள்ளது. மூலவர் கருவறை இரண்டு நிலைகளைக் கொண்டு, குக்குடக்ருதி பாணியில் சதுர வடிவில் உள்ளது. நூற்றாண்டுகள் பழமையான இக்கோயிலில் உள்ள சிவலிங்கத்தை பரசுராமர் நிறுவியதாக நம்பப்படுகிறது.  

## மேலும் பார்க்கவும்
- 108 சிவன் கோவில்கள்
- கேரளாவின் கோவில்கள்

## படத்தொகுப்பு
# விழித்தெழு


**விழித்தெழு** (*Vizhithelu*) என்பது 2023 இல் வெளியான இந்தியத் தமிழ் அதிரடி பரபரப்பூட்டும் திரைப்படமாகும் . இப்படத்தில் அசோக் குமார், காயத்திரி ரேமா ஆகியோர் முக்கிய வேடங்களில் நடிக்க, பில்லி முரளி, சேலம் சரவணன், சரவண சக்தி, பருத்திவீரன் சுஜாதா, வினோதினி வைத்தியநாதன் ஆகியோர் துணை வேடங்களில் நடித்திருந்தனர். இப்படம் 2023 மார்ச் 3 அன்று திரையரங்குகளில் வெளியிடப்பட்டது.  

## நடிகர்கள்
- அசோக் குமார்
- காயத்திரி ரேமா
- பில்லி முரளி
- சேலம் சரவணன்
- சரவண சக்தி
- பருத்திவீரன் சுஜாதா
- வினோதினி வைத்தியநாதன்

## கதைச்சுருக்கம்
இப்படம் இணையதள சூதாட்டத்தை அடிப்படையாகக் கொண்டது. இணைய மோசடியின் கருப்பொருளைச் சுற்றி உருவாக்கப்பட்டுள்ளது.  

## தயாரிப்பு
படத்தின் முன்னோட்டத்தை நக்கீரன் தொகுப்பாளர் நக்கீரன் கோபாலனும் இயக்குநர் எஸ்.ஏ.சந்திரசேகரனும் வெளியிட்டனர். படத்தின் இசை வெளியீடு 2023 சனவரி 12 அன்று நடைபெற்றது  

## வரவேற்பு
இப்படம் 2023 மார்ச் 3 அன்று தமிழ்நாடு முழுவதும் வெளியிடப்பட்டது. *தினத்தந்தியின்* ஒரு விமர்சகர், இயக்குநர் தமிழ்ச் செல்வன் ஒரு பொறுப்புணர்வுடன் கதையைச் சொல்கிறார் என்றும், இணைய மோசடிகள் பற்றிய விழிப்புணர்வை ஏற்படுத்துவதற்காக காட்சிகளை விறுவிறுப்பாக நகர்த்துகிறார் என்றும் எழுதினார்.
# ய. வெ. ச. சௌத்ரி


**யலமஞ்சிலி வெங்கட சத்யநாராயண சௌத்ரி** (*Yalamanchili Venkata Satyanarayana Chowdary*) தெலுங்குத் திரைப்பட எழுத்தாளரும், இயக்குநரும், தயாரிப்பாளரும், விநியோகஸ்தரும், கண்காட்சியாளரும், இசை நிறுவன உரிமையாளரும் ஆவார். 1998 ஆம் ஆண்டு "கிரேட் இந்தியா எண்டர்டெயின்மெண்ட்ஸ்" என்ற பதாகையின் கீழ் நாகார்ஜுனா தயாரித்த *ஸ்ரீ சீதா ராமுலா கல்யாணம் சூதமு ராரண்டி* படத்தின் மூலம் இயக்குநராக அறிமுகமானார். அதன் பிறகு நாகார்ஜுனா, நந்தமுரி ஹரிகிருஷ்ணா நடித்த *சீதாராம ராஜு* படத்தையும், மகேஷ் பாபு நடித்த *யுவராஜ்* படத்தையும் இயக்கினார். பின்னர் இவர், "பொம்மரில்லு வாரி" என்ற தனது சொந்த தயாரிப்பு நிறுவனத்தை நிறுவினார். *லஹிரி லஹிரி லஹிரிலோ* என்ற படத்த தயாரித்து இயக்கினார். பின்னர் *சீதையா, தேவதாசு, *ஒக்க மொகாடு*, *சலீம்*, *ரே* ஆகிய படங்களை இயக்கினார். இவற்றில் சலீம் மட்டுமே இவரது தயாரிப்பு நிறுவனத்திலிருந்து வராத படம். இதுவரை ஒன்பது படங்களை இயக்கியுள்ளார். 2012 இல், குணசேகரின் இயக்கத்தில் ரவி தேஜா மற்றும் தீக்‌ஷா செத் நடித்த *நிப்பு'' படத்தைத் தயாரித்தார்.  

என். டி. ராமராவ் அவர்களால் ஈர்க்கப்பட்டு தெலுங்கு திரையுலகில் நுழைந்ததாக சௌத்ரி கூறுகிறார். இவர் தனது முதல் படமான *சிறீ சீதா ராமுல கல்யாணம் சூதமு ராராண்டி* (1998), *ஆதித்ய ஓம்* மற்றும் அங்கீதாவுடன் *லஹிரி லஹிரி லஹிரிலோ* (2002), ராம் போதினேனி மற்றும் இலியானாவுடன் தேவதாசு (2006), சாய் தரம் தேஜ் மற்றும் வெங்கட், சாந்தினி மற்றும் சந்து உட்பட பல்வேறு நடிகர்களை அறிமுகப்படுத்தினார். சாய் தரம் தேஜின் இரண்டாவது படமான *பிள்ளா நுவ்வு லேனி ஜீவிதம்* (2014) *ரே* படத்தை விட முன்னதாகவே வெளியானது.
# 2-தயோயூராசில்



**2-தயோயூராசில்** (2-Thiouraci) என்பது சல்பேட்டேற்றம் அடைந்த யூராசிலைக் கொண்ட குறிப்பிட்ட வகை மூலக்கூற்று சேர்மமாகும். C<sub>4</sub>H<sub>4</sub>N<sub>2</sub>O<sub>S</sub> என்ற மூலக்கூற்று வாய்ப்பாட்டால் இது விவரிக்கப்படுகிறது.  

## மருத்துவ பயன்பாடு
2-தயோயூராசில் சேர்மம் வரலாற்றுத் தொடர்புடைய ஒரு தைராய்டு சுரப்பியின் செயல்பாட்டைத் தடுக்கும் தனித்துவமான வேதிப்பொருளாகும்.. தைராய்டு சுரப்பியைப் பாதிக்கும் கிரேவ்சு என்ற நோய்க்கான சிகிச்சையில் 1943 ஆம் ஆண்டு ஆசுட்வுட்டு ஈ.பி என்பவர் முதன்முறையாக இதைப் பயன்படுத்தினார். இன்றளவிலும் இச்சிகிச்சை பயன்பாட்டில் உள்ளது. .  

தைராய்டு பெராக்சிடேசு என்ற நொதியைத் தடுப்பதன் மூலம் தயோயூராசில் தைராய்டு சுரப்பியின் செயல்பாட்டைத் தடுக்கிறது. சமீப காலங்களில் இதன் பயன்பாடு மிகவும் சக்திவாய்ந்த மற்றும் பாதுகாப்பான எதிர்தைராய்டு மருந்துகளின் வருகையால் மாற்றப்பட்டுள்ளது. பிராசிகா மற்றும் குரூசிஃபெரா இனங்களின் விதைகளில் இவ்வேதிப்பொருள் காணப்படுகிறது. தயோயூராசில் தைராய்டு எதிர்ப்பியாக இதய இரத்தக் குழாய் சிகிச்சையில் குழல் விரிப்பியாகவும் இதய செயலிழப்பு சிகிச்சையிலும் பயன்படுத்தப்படுகிறது, இருப்பினும் இதன் பயன்பாடு பெரும்பாலும் பிற மருந்துகளால் மாற்றப்பட்டுள்ளது.
# ய. ச. சௌத்ரி


**யலமஞ்சிலி சத்யநாராயண சௌத்ரி** (*Yalamanchili Satyanarayana Chowdary*) (பிறப்பு 2 ஜூன் 1961), **சுஜனா சௌத்ரி அல்லது சுருஜனா சௌத்ரி** என்று பிரபலமாக அறியப்பட்ட இவர், ஓர் இந்திய அரசியல்வாதியும், முன்னாள் மாநிலங்களவை உறுப்பினரும் ஆவார். தெலுங்கு தேசம் கட்சியிலிருந்து தேர்ந்தெடுக்கப்பட்டு பின்னர் பாரதிய ஜனதா கட்சிக்கு மாறினார். இவர் 9 நவம்பர் 2014 முதல் 8 மார்ச் 2018 வரை இந்திய மத்திய அறிவியல், தொழில்நுட்ப மாநில அமைச்சராக இருந்தார் ஒரு தொழிலதிபரான இவர் அரசியலில் சேர வணிகத்திலிருந்து ஓய்வு பெறுவதற்கு முன்பு ஐதராபாத்தை தளமாகக் கொண்ட **சுஜனா குழுமத்தின்** தலைவராக இருந்தார்.  

## அரசியல் வாழ்க்கை
ய. ச. சௌத்ரி 2010 இல் அரசியலில் நுழைந்தார் 22 ஜூன் 2010 அன்று ஆந்திரப் பிரதேசத்தில் இருந்து தெலுங்கு தேசம் கட்சியை பிரதிநிதித்துவப்படுத்தி, இந்தியாவின் நாடாளுமன்றத்தின் மாநிலங்களவைக்குத் தேர்ந்தெடுக்கப்பட்டார்.  

நவம்பர் 9, 2014 அன்று, பிரதமர் நரேந்திர மோடியின் தேசிய ஜனநாயகக் கூட்டணி அரசாங்கத்தின் அமைச்சர்கள் குழுவின் முதல் விரிவாக்கத்தின் போது, அறிவியல் மற்றும் தொழில்நுட்பம் மற்றும் புவி அறிவியல் துறை அமைச்சராக நியமிக்கப்பட்டார். 4 ஜூன் 2014 அன்று தெலுங்கு தேசம் கட்சியின் நாடாளுமன்றத் தலைவராக தேர்ந்தெடுக்கப்பட்டார்.  

## சுஜனா அறக்கட்டளை
சுஜனா அறக்கட்டளை சுஜனா குழுமத்தின் நிறுவன சமூகப் பொறுப்பு முயற்சிகளை வெளிப்படுத்துகின்றன. இந்த அறக்கட்டளையானது சென்னையில் உள்ள சவாலான குழந்தைகளுக்கான இரண்டு பள்ளிகளை ஆதரிக்கிறது, ஐதராபாத்தில் உள்ள முதியோர் இல்லம், மேலும் கல்வி, விளையாட்டு, சமூக தொழில்முனைவு, பொறியியல், விவசாயம், வறுமை ஒழிப்பு மற்றும் கிராமப்புற மேம்பாடு ஆகிய துறைகளில் சிறந்து விளங்கும் மாணவர்களுக்கு உதவித்தொகை மற்றும் தகுதி விருதுகளை வழங்குகிறது. .
# நர்தியோ சிங்


**நர்தியோ சிங்** (*Nardeo Singh*) இந்தியாவைச் சேர்ந்த ஓர் அரசியல்வாதியாவார். இவர் இந்தியாவில் உத்தர பிரதேசத்தின் சட்டமன்ற உறுப்பினராகப் பணியாற்றியுள்ளார். 1962 ஆம் ஆண்டு நடைபெற்ற சந்த்பூர் சட்டமன்ற தொகுதியில் சுயேச்சை வேட்பாளராக போட்டியிட்டு வெற்றி பெற்று சட்டமன்ற உறுப்பினர் ஆனார்.
# கோரண்ட்லா புச்சையா சௌத்ரி


**கோரண்ட்லா புச்சையா சௌத்ரி** (*Gorantla Butchaiah Chowdary*) தெலுங்கு தேசம் கட்சிக்காக ஆந்திரப் பிரதேசத்தில் உள்ள ராஜமன்றி ஊரகத் தொகுதியைப் பிரதிநிதித்துவப்படுத்தும் சட்டமன்ற உறுப்பினர் ஆவார். இவர் 6 முறை சட்டமன்ற உறுப்பினராகத் தேர்ந்தெடுக்கப்பட்டுள்ளார். தெலுங்கு தேசம் கட்சியின் பொதுச் செயலாளராகவும், பொது விநியோகத் துறை அமைச்சராகவும் பணியாற்றினார்.
# இத்தேசு குமார் பாகாரத்தி



**இத்தேசு குமார் பாகாரத்தி** (*Hitesh Kumar Bagartti*) இந்தியாவைச் சேர்ந்த ஓர் அரசியல்வாதியாவார். பாரதிய சனதா கட்சியின் உறுப்பினரான இவர் 2009 ஆம் ஆண்டில் நடைபெற்ற சட்டமன்றத் தேர்தலில் போட்டியிட்டு ஒடிசாவின் நுவாபடா மாவட்டத்தில் உள்ள காரியார் தொகுதியில் இருந்து ஒடிசா சட்டமன்றத்திற்கு தேர்ந்தெடுக்கப்பட்டார்.  

## ஆரம்ப கால வாழ்க்கை
இத்தேசு குமார் பகாரத்தி 1966 ஆம் ஆண்டு குஞ்சா பிகாரி பாகாரத்தியில் ஓர் இந்து கவுடா ( யாதவ் ) குடும்பத்தில் பிறந்தார், இது ஒடிசாவின் நூவாபடா மாவட்டத்தில் இருந்த ஓர் ஆதிக்க சாதிக் குழுவாகும்.
# அருள்மிகு பழனியாண்டவர் கலை மற்றும் பண்பாட்டுக் கல்லூரி


**அருள்மிகு பழனியாண்டவர் கலை மற்றும் பண்பாட்டுக் கல்லூரி** (ஆங்கிலம்:Arulmigu Palaniandavar College of Arts and Culture) என்பது திண்டுக்கல் பழனியில் உள்ள தமிழக அரசின் கலை அறிவியல் கல்லூரியாகும். இது இந்து சமய அறநிலையத் துறையின் அருள்மிகு தண்டாயுதபாணி சுவாமி திருக்கோயில் மூலம் 1963 ஆம் ஆண்டு தொடங்கப்பட்டு, மதுரை காமராஜர் பல்கலைக்கழகத்தின் கீழ் இயங்கிவருகிறது. என்ஏஏசி தரமதிப்பீட்டில் பி++ பெற்றுள்ளது. தமிழக அரசின் இந்து சமய அறநிலையத் துறை ஆணையர் ஆட்சிக்குழுவின் தலைவராகவும், பழனி அருள்மிகு தண்டாயுதபாணி சுவாமி திருக்கோயிலின் இணை ஆணையர்/ செயல் அலுலவர் கல்லூரியின் தாளாளராகவும் துணை ஆணையர் இக்கல்லூரியில் செயலராகவும் உள்ளனர்.  

## துறைகள்
அரசு உதவி பெறும் துறைகளாக தமிழ், ஆங்கிலம், வரலாறு, இந்தியப் பண்பாடு, பொருளாதாரம், கணிதம், இயற்பியல், வேதியியல், தாவரவியல், விலங்கியல், வணிகவியல் ஆகியவை உள்ளன. சுயநிதிப் பிரிவில் உள்ள துறைகளாக தமிழ், ஆங்கிலம், கணிதம், வணிகவியல், கணினி அறிவியல் இளநிலை வணிக நிர்வாகவியல் ஆகியவை உள்ளன.  
இளநிலைப் படிப்புகள்  
| பட்டம் | அறிமுகமான ஆண்டு | எண்ணிக்கை |  |
| --- | --- | --- | --- |
| இளநிலை இந்தியப் பண்பாடு | 1960-61 | 40 |  |
| இளநிலை கணிதம் | 1964-65 | 40 |  |
| இளநிலை வேதியியல் | 1964-65 | 32 |  |
| இளநிலை ஆங்கிலம் | 1964-65 | 32 |  |
| இளநிலை இயற்பியல் | 1965-66 | 32 |  |
| இளநிலை பொருளாதாரம் | 1966-67 | 40 |  |
| இளநிலை விலங்கியல் | 1967-68 | 32 |  |
| இளநிலை வணிகவியல் | 1970-71 | 40 |  |
| இளநிலை தாவரவியல் | 1971-72 | 32 |  |
| இளநிலை தமிழ் | 1971-72 | 32 |  |
| இளநிலை வரலாறு | 1974-75 | 30 |  |
| இளநிலை வரலாறு (சுற்றுலா தொழில்) | 1997-98 | 30 | } |
முதுநிலைப் படிப்புகள்  
| பட்டம் | அறிமுகமான ஆண்டு | எண்ணிக்கை |  |
| --- | --- | --- | --- |
| முதுநிலை இந்தியப் பண்பாடு | 1971-72 | 28 |  |
| முதுநிலை விலங்கியல் | 1971-72 | 20 |  |
| முதுநிலை தாவரவியல் | 1975-76 | 20 |  |
| முதுநிலை ஆங்கிலம் | 1979-80 | 28 |  |
| முதுநிலை வணிகவியல் | 1981-82 | 20 |  |
| முதுநிலை தமிழ் | 1982-83 | 28 |  |
| முதுநிலை இயற்பியல் | 1982-83 | 16 |  |
| முதுநிலை வேதியியல் | 1984-85 | 16 |  |
| முதுநிலை பொருளாதாரம் | 1986-87 | 28 |  |
| முதுநிலை வரலாறு | 1987-88 | 28 | } |

தமிழ், இந்தியப் பண்பாடு, வேதியியல், விலங்கியல், ஆங்கிலம், தாவரவியல் ஆகிய துறைகளில் ஆய்வுப் படிப்புகளையும் வழங்குகிறது.
# இந்தியப் புள்ளி மரந்தொத்தி


**இந்தியப் புள்ளி மரந்தொத்தி** (*Indian spotted creeper*) என்பது குருவி வரிசையைச் சேர்ந்த ஒரு பறவையாகும். இது சல்போர்னிதினே என்ற துணைக் குடும்பத்தின் உறுப்பினர் ஆகும். இந்தச் சிறிய பறவை பளிங்குக் கறுப்பு, வெள்ளை நிற இறகுகளைக் கொண்டுள்ளது. இது இருண்ட மரத்தண்டில் இரை தேடுவதால் கண்ணில் படுவது அரிது. மரங்களில் உள்ள ஆழமான பிளவுகளில், தன் வளைந்த அலகால் பூச்சிகளைப் பிடித்து உண்கிறது. இது வட, மத்திய தீபகற்ப இந்தியாவின் வறண்ட புதர், இலையுதிர் காடுகளில் காணப்படுகிறது. இது வலசை போவதில்லை. இது உயர்ந்து வளர்ந்த பெரிய மரங்களில் விரைவாக தொத்தி இரை தேடக்கூடியது. மரங்கொத்தியைவிட விரைவாக மரக்கிளைகளில் தொத்தி ஏறும் எனப்படுகிறது. மரத்தில் செங்குத்தாக ஊர்ந்து செல்லும் போது மரங்கொத்திகளைப் போல இவற்றின் வாலை மூன்றாவது காலாக பயன்படுத்துவதில்லை.  

## விளக்கம்
இந்தியப் புள்ளி மரந்தொத்தி சாம்பல் மற்றும் வெள்ளைப் புள்ளிகள் மற்றும் பட்டைகளுடனான இறகுகளைக் கொண்டுள்ளது. இது 16 கிராம் வரை எடையுள்ளதாகவும், 15 செ.மீ. வரை நீளமுள்ளதாகவும் உள்ளது. இந்தியப் புள்ளி மரந்தொத்தியானது, தலையை விட சற்று நீளமான, மெல்லிய கூரான கீழ்-வளைந்த அலகைக் கொண்டுள்ளது, அலகின் இந்த அமைப்பு இது மரப் பட்டைகளின் பிளவுகளில் இருந்து பூச்சிகளைப் பிடிக்க ஏற்றதாக உள்ளது. மரத்தின் செங்குத்து மேற்பரப்பில் நிறுக்க ஏதுவாக முட்டுக்கொடுக்க ஏற்ற கடினமான வால் இறகுகள் இதற்கு இல்லை. கண்ணுக்கு மேலே அகன்ற வெண்புருவம் இருக்கும். கண்ணின் வழியாக வெள்ளைக் கோட்டிற்குக் கீழே ஒரு கருங்கோடு செல்லும். இறக்கை நீளமாக இருக்கும். வால் பன்னிரண்டு இறகுகளைக் கொண்டது மேலும் சதுர வடிவ வாலைக் கொண்டது. இறகுகளில் பாலினங்களுக்கு இடையில் வேறுபாடு இல்லை.  

கணுக்கால் திடமானது மற்றும் நீண்ட பின்னங்கால் நகங்களைக் ( சராசரி 8.9 ± 0.48 ( நியமவிலகல் ) மிமீ) கொண்டிருக்கும். அலகு 25.9±1.29&nbsp;மிமீ, இறக்கையின் நீளம் 88.5±2.76&nbsp;மிமீ மற்றும் வால் 53.8±2.05&nbsp;மிமீ நீளம் கொண்டது.
# அருள்மிகு பழனியாண்டவர் அரசு மகளிர் கலைக் கல்லூரி


**அருள்மிகு பழனியாண்டவர் அரசு மகளிர் கலைக் கல்லூரி** (ஆங்கிலம்:Arulmigu Palaniandavar Arts College for Women) என்பது திண்டுக்கல் சின்னக்கலையம்புத்தூரில் உள்ள தமிழக அரசின் மகளிர் கலைக் கல்லூரியாகும். இது இந்து சமய அறநிலையத் துறையின் அருள்மிகு தண்டாயுதபாணி சுவாமி திருக்கோயில் மூலம் 1970 ஆம் ஆண்டு தொடங்கப்பட்ட தன்னாட்சி பெற்ற கல்லூரியாகும். என்ஏஏசி தரமதிப்பீட்டில் பி++ பெற்றுள்ளது. தமிழக அரசின் இந்து சமய அறநிலையத் துறை ஆணையர் ஆட்சிக்குழுவின் தலைவராகவும், பழனி அருள்மிகு தண்டாயுதபாணி சுவாமி திருக்கோயிலின் இணை ஆணையர்/ செயல் அலுலவர் கல்லூரியின் தாளாளராகவும் துணை ஆணையர் இக்கல்லூரியில் செயலராகவும் உள்ளனர்.  

## துறைகள்
இக்கல்லூரியில் தமிழ்த் துறை, ஆங்கிலத் துறை, வரலாற்றுத் துறை, பொருளாதாரத் துறை, வணிகவியல் துறை, கணிதத் துறை, இயற்பியல் துறை, வேதியியல் துறை, தாவரவியல் துறை, விலங்கியல் துறை, கணினித் துறை ஆகிய துறைகள் உள்ளன. இதன் மூலம் மொத்தம் 13 இளநிலைப் பாடவகுப்புகளும் 7 முதுநிலை வகுப்புகளும் 4 இளநிலை ஆய்வுகளும் நடைபெறுகின்றன.
# அறிவியல் மற்றும் தொழில்நுட்பப் பல்கலைக்கழகம், தோகா



**அறிவியல் மற்றும் தொழில்நுட்பப் பல்கலைக்கழகம், தோகா** (*University of Doha for Science and Technology*) கத்தார் நாட்டின் தலைநகரமான தோகா நகரத்தில் அமைந்துள்ள் ஒரு பல்கலைக்கழகமாகும். .  

## வரலாறு
2022 ஆம் ஆண்டில் பல்கலைக்கழகம் நிறுவப்பட்டது.  

## கல்வியாளர்கள்
2023 ஆம் ஆண்டு தரவுகளின்படி 64 கல்வித் திட்டங்கள் பல்கலைக்கழகத்தால் வழங்கப்படுகின்றன. இவை ஐந்து பிரிவுகளாகப் பிரிக்கப்பட்டுள்ளன. பொறியியல் தொழில்நுட்பம், வணிக மேலாண்மை, கணினி மற்றும் தகவல் தொழில்நுட்பம், சுகாதார அறிவியல் மற்றும் பொதுக் கல்வி. என்பவை இப்பிரிவுகளாகும்.  

## சேர்க்கை
கத்தார் குடிமக்கள் மற்றும் கத்தார் பெண்களின் குழந்தைகளுக்கு இளங்கலைப் படிப்புகளுக்கான கல்விக் கட்டணத்தில் இருந்து விலக்கு அளிக்கப்பட்டுள்ளது. குறைந்தபட்சம் 60% தரத்துடன் உயர்நிலைப் பள்ளித் திட்டத்தை நிறைவு செய்தல், இத்துடன் பல்கலைக்கழகத்தால் நடத்தப்படும் வேலை வாய்ப்புத் தேர்வுகளில் செயல்திறன் போன்றவை சேர்க்கைக்கான தேவைகளாகும்.  

## சின்னம்
ஓர் அரேபிய ஓநாய் .இதன் சின்னமாகும்.
# நான் கடவுள் இல்லை



**நான் கடவுள் இல்லை** (*Naan Kadavul Illai*) 2023 இல் வெளியான இந்தியத் தமிழ் விழிப்புணர்வு அதிரடித் திரைப்படமாகும்.எஸ்.ஏ.சந்திரசேகர் இயக்கிய இத்திரைப்படத்தில் சமுத்திரக்கனி மற்றும் சாக்‌ஷி அகர்வால் நடித்திருந்தனர். *பகீரா* (2023) மற்றும் *அயோத்தி* (2023) திரைப்பட வெளியீட்டின் போது 2023 மார்ச் 3 அன்று வெளியிடப்பட்டது.  

## நடிகர்கள்
- செந்தூரனாக சமுத்திரக்கனி
- லீனாவாக சாக்சி அகர்வால்
- வீரப்பனாக சரவணன்
- எஸ். ஏ. சந்திரசேகர்
- இனியா
- யுவன் மயில்சாமி
- இமான் அண்ணாச்சி
- டயானா ஸ்ரீ
- ரோகினி
- செல்வ குமார்

## தயாரிப்பு
எஸ். ஏ. சந்திரசேகர் இயக்கிய *கேப்மாரி* (2019) திரைப்படம் அவரது கடைசிப் படமாக இருக்கும் என்ற ஊடக அறிக்கைகளை அடுத்து, இயக்குநராகத் தொடர்ந்தார். அக்டோபர் 2020 இல் படத்தின் தயாரிப்பைத் தொடங்கியது. படத்தின் படப்பிடிப்பு 2021 ஆம் ஆண்டிற்குள் நிறைவடைந்தது, செப்டம்பர் 2021 இல் விளம்பரங்கள் தொடங்கின. இப்படத்தில் தனது அதிரடி தொடர்பான கதாபாத்திரத்தில், சாக்சி அகர்வால் கனல் கண்ணனிடம் சண்டைப் பயிற்சி பெற்றார்.  

## ஒலிப்பதிவு
இத்திரைப்படத்திற்கு சித்தார்த் விபின் இசையமைத்திருந்தார்.  

- கண்ணே என் கண்மணியே&nbsp;– சைந்தவி, எஸ்.ஏ.சந்திரசேகர்
- ஓஹோ வில்லன்&nbsp;– எம்சி ரூட்டு

## வரவேற்பு
இப்படம் 2023 பெப்ரவரி 3 அன்று தமிழ்நாடு முழுவதும் வெளியிடப்பட்டது. *சினிமா எக்ஸ்பிரஸின்* ஒரு விமர்சகர், "இந்த பொறுப்பற்ற பழிவாங்கும் நாடகத்தில் சராசரித்தன்மை செழித்து வளர்கிறது" என்று எழுதினார். மேலும் இத்திரைப்படம் "எஸ். ஏ. சியின், தன் விருப்பமான, நீண்ட, ஏற்றுக்கொள்ளப்படாத மறுபரிசீலனை" என்று எழுதினார். *தினத்தந்தியின்* ஒரு விமர்சகர் படத்திற்கு எதிர்மறையான விமர்சனத்தை அளித்தார்.
# மாண்ட்ரியன் தோகா



**மாண்ட்ரியன் தோகா** (*Mondrian Doha*) என்பது கத்தார் நாட்டின் தோகாவிலுள்ள வெசுட்டு பே லகூன் மாவட்டத்திலுள்ள ஓர் உணவு விடுதியாகும். இது என்னிசுமோர் குழுமத்தின் உணவு விடுதி சங்கிலித்தொடரின் ஒரு பகுதியாகும். 2017 ஆம் ஆண்டில் ஊணவு விடுதி திறக்கப்பட்டது. இதன் உட்புறத்தை நெதர்லாந்து நாட்டைச் சேர்ந்த கலைஇயக்குநரான மார்செல் வாண்டர்சு வடிவமைத்தார்.  
உள்ளூர் கட்டடக் கலைஞர்களான சவுத் வெசுட்டு கட்டடக்கலைஞர்கள் விடுதியை கட்டினர்.  

விடுதியில் ஆடம்பரமான உட்புற வடிவமைப்பும், நவீன தளபாடங்களும் கூடிய 270 அறைகள் உள்ளன.
# கோணமனேனி அமரேசுவரி



நீதிபதி **கோணமனேனி அமரேசுவரி** (*Konamaneni Amareswari*) (1928-2009) உயர் நீதிமன்றத்தின் முதல் பெண் நீதிபதி ஆவார்.  

அமரேசுவரி, குண்டூர் மாவட்டத்தில் உள்ள அப்பிகட்லா கிராமத்தில் பிறந்தார். 1949 ஆம் ஆண்டு ஆந்திரா பல்கலைக்கழக சட்டக் கல்லூரியில் அரசியல் மற்றும் வரலாற்றில் முதுகலைப் பட்டம் பெற்றார். அதே பல்கலைக்கழகத்தில் சட்டப்படிப்பையும் முடித்தார். பின்னர், ஆந்திரப் பிரதேச உயர் நீதிமன்றத்தின் முதல் பெண் நீதிபதி ஆனார். இவர் 1960-1961 வரை வழக்கறிஞர் கழகத்தின் உறுப்பினராக இருந்தார். மேலும், வழக்குரைஞர் கழகத்திலிருந்து நேரடியாக நீதிபதியாக நியமிக்கப்பட்டார். இந்திய பெண் வழக்கறிஞர்கள் கூட்டமைப்பின் துணைத் தலைவராகவும் இருந்தார். 1975-1976 காலகட்டத்தில் ஆந்திரப் பிரதேச உயர் நீதிமன்ற வழக்கறிஞர்கள் சங்கத்தின் துணைத் தலைவராகவும் பணியாற்றினார். 1978ஆம் ஆண்டு ஏப்ரல் 29ஆம் தேதி ஆந்திரப் பிரதேச உயர் நீதிமன்றத்தின் நிரந்தர நீதிபதியாக நியமிக்கப்பட்டார்.  

## இறப்பு

இந்திய உச்ச நீதிமன்றத்தில் மூத்த வழக்கறிஞராகப் பணியாற்றி வந்த இவர், ஜூலை 25, 2009 அன்று புது தில்லியில் இறந்தார். இவருக்கு ஒரு மகனும், மகளும் உள்ளனர்.
# ஆனந்த கோத்திரர்கள்

**ஆனந்தர்கள்** (*Anandas*) அல்லது **ஆனந்த கோத்திரர்கள்** (Ananda Gotrika) 335-425 கிபி வரை காந்தரபுரத்தை தலைநகராகக் கொண்டு கடலோர ஆந்திராவை ஆண்டனர். இவர்களின் தலைநகரம் இன்றைய குண்டூர் மாவட்டத்தில் உள்ள செஜெர்லா மண்டலத்தில் அமைந்துள்ளது. ஆந்திர இசுவாகுகளின் வீழ்ச்சிக்குப் பிறகு ஆனந்த கோத்ரிகர்கள் இப்பகுதியை ஆண்டனர். மேலும் தங்களை ஆனந்த கோத்திரத்தில் இருந்து வந்ததாக உரிமை கோரினர்.  

இவர்கள், 4 ஆம் நூற்றாண்டின் இரண்டாம் பாதி மற்றும் 5 ஆம் நூற்றாண்டின் முதல் பாதி வரை செழித்து வளர்ந்ததாகத் தெரிகிறது. ஆனந்த கோத்திரர்கள் பற்றிய மூன்று பதிவுகள் மட்டுமே உள்ளன. அதில் இரண்டு செப்புத் தகடுகளும் ஒரு கல்வெட்டும் அடங்கும். காந்தாரன், அத்திவர்மன், தாமதோரவர்மன் ஆகிய மூன்று அரசர்கள் மட்டுமே அறியப்படுகின்றனர். ஆனந்த கோத்திர வம்சத்தை நிறுவிய காந்தரன் தலைநகரான காந்தாரபுரத்தையும் நிறுவினார். காந்தார மன்னனும் பல்லவர்களுக்கு எதிரான போர்களில் வெற்றி பெற்று அவர்களை அமராவதி பகுதியிலிருந்து விரட்டினான். இந்த வம்சத்தின் அறியப்பட்ட மூன்று மன்னர்களில் மன்னர் அத்திவர்மனும் ஒருவர். அவர் விலையுயர்ந்த இரண்யகர்ப மகாதானம் (தங்க தானம்) செய்தார் . மேலும், சிவபெருமானின் தீவிர பக்தராக இருந்தார். அத்திவர்மனுக்குப் பிறகு அவரது மகன் தாமதோரவர்மன் பதவிக்கு வந்தான். ஆனால் அவன் பௌத்தத்தைத் தழுவினான்  

ஆனந்த கோத்திரர்கள் சாலங்காயனர்களால் வீழ்த்தப்பட்டதாகத் தெரிகிறது.
# அனுசுயா தேவி


**மாத்ருசிறீ அனுசுயா தேவி** (*Matrusri Anasuya Devi*) (பிறப்பு 28 மார்ச் 1923 - 1985), **அம்மா** என்றும் அழைக்கப்படும் இவர், ஆந்திரப் பிரதேசத்தைச் சேர்ந்த ஒரு இந்திய ஆன்மீக குரு ஆவார்.  

## ஆரம்ப கால வாழ்க்கை
அனுசுயா தேவி ஆந்திரப் பிரதேச மாநிலத்தில் உள்ள குண்டூர் மாவட்டத்தில் உள்ள ஜில்லெல்லமுடி என்ற சிறிய கிராமத்தின் கிராம அதிகாரியான சீதாபதி ராவ் மற்றும் அவரது மனைவி ரங்கம்மா தம்பதியினருக்கு மார்ச் 28, 1923 இல் பிறந்தார். ரங்கம்மா ஐந்து குழந்தைகளை இழந்த பிறகு இவரைப்பெற்றெடுத்தாளர்.  

5 மே 1936 இல், ஜில்லெல்லாமுடி கிராம அதிகாரியான பிரம்மாண்டம் நாகேசுவர ராவ் என்பவருடன் அனுசுயாவின் திருமணம் பாபட்லாவில் நடந்தது.  

## தொண்டு தொழில்
இவர், ஏழை மற்றும் ஏழைகளுக்கு உதவ தானிய வங்கியை உருவாக்கினார். கிராமத்திற்கு வரும் ஒவ்வொருவருக்கும் இவர் உணவு கொடுப்பார். 1958 ஆம் ஆண்டு ஆகஸ்ட் 15 ஆம் தேதி அன்னபூர்ணாலயம் என்ற பொது உணவகத்தை நிறுவினார். இங்கு வந்த அனைவருக்கும் எளிய சைவ உணவு இரவும் பகலும் வழங்கப்படுகிறது. 1960 ஆம் ஆண்டில், பார்வையாளர்களுக்கு தங்குவதற்காக ஒரு குடியிருப்புப் பகுதி உருவாக்கப்பட்டது.  

அனுசுயா அம்மா 1966 இல் ஒரு சமசுகிருதப் பள்ளியை நிறுவினார். இதில் பயின்ற மாணவர்கள் குறுகிய காலத்திற்குள் சரளமாக சமசுகிருதம் பேசவும் கற்றுக் கொண்டனர்.  

இவர் மதம் பாராமல் அனைவரையும் ஒரே மாதிரியாக நடத்தினார்.  

## இறப்பு
அனுசுயா அம்மா 12 ஜூன் 1985 அன்று இறந்தார் 1987 ஆம் ஆண்டு அனுசுயேசுவராலயம் கட்டப்பட்டு, அதில் அம்மாவின் முழு சிலை நிறுவப்பட்டது.
# குந்துர்த்தி ஆஞ்சநேயலு


**குந்துர்த்தி ஆஞ்சநேயலு** (*Kundurti Anjaneyulu*) (16 டிசம்பர் 1922 – 1982) ஒரு தெலுங்குக் கவிஞர். இவர் 1977ல் தெலுங்கு எழுத்தாளர்களுக்கான சாகித்ய அகாடமி விருது பெற்றுள்ளார். "வசன கவிதா பிதாமகடு" (உரைநடைக் கவிதைகளின் தந்தை) என்றும் அழைக்கப்படுகிறார். ன்"*பிரீ வெர்ஸ் பிரண்ட்*" என்ற குழு இவரால் நிறுவப்பட்டு 1967 முதல் பரிசுகளை வழங்கி வருகிறது. "*பிரீ வெர்ஸ் பிரண்ட் அறக்கட்டளை* 31 ஜூலை 1979 அன்று ஐதராபாத்தில் நிறுவப்பட்டது.
# நசியம் முகமது பரூக்


**நசியம் முகமது பரூக்** (*Nasyam Mohammed Farooq*) (பிறப்பு: மே 15, 1950) ஆந்திரப் பிரதேச சட்ட மேலவையின் 9வது தலைவராகப் பணியாற்றிய ஒரு இந்திய அரசியல்வாதி ஆவார். பரூக் ஆந்திர பிரதேச சட்ட மேலவையில் <a href="./தெலுங்கு_தேசம்_கட்சி" rel="mw:WikiLink">தெலுங்கு தேசம் கட்சி</a>யின் நியமன உறுப்பினராக உள்ளார்.  

## அரசியல் வாழ்க்கை
இவர் ஆந்திரப் பிரதேச அரசாங்கத்தில் சுகாதாரக் கல்வி மற்றும் சிறுபான்மை நலனுக்கான அமைச்சராக நவம்பர் 2018 முதல் மே 2019 வரை பணியாற்றினார்  

1984ல் என். டி. ராமராவ் அமைச்சரவையில் சர்க்கரை, வக்ஃப் சிறுபான்மை நலன் மற்றும் உருது அகாதமி அமைச்சராகவும், 1994 முதல் 2004 வரை துணை சபாநாயகராகவும், நா. சந்திரபாபு நாயுடு அமைச்சரவையில் நகராட்சி நகர்ப்புற வளர்ச்சி சிறுபான்மை நலன் அமைச்சராகவும் மற்றும் உயர்கல்வித்துறை அமைச்சராகவும் பணியாற்றினார். இவர் முன்பு நந்தியால் நகராட்சியின் உறுப்பினராகவும், துணைத் தலைவராகவும், ஆந்திரப் பிரதேச சட்டப் பேரவை உறுப்பினராகவும் பணியாற்றினார். 10 நவம்பர் 2018 அன்று, இவர் ஆந்திரப் பிரதேச சட்ட மேலவையின் தலைவராக கிட்டத்தட்ட ஓராண்டு பணியாற்றிய பிறகு, முதல்வர் சந்திரபாபு நாயுடுவால் அமைச்சரவையில் சேர்க்கப்பட்டார். அதன் பிறகு ஆந்திரப் பிரதேச அரசில் சுகாதாரம் மற்றும் சிறுபான்மையினர் அதிகாரமளித்தல் அமைச்சராகப் பணியாற்றினார்.
# கெமிடாக்டைலசு வரத்கிரி



***கெமிடாக்டைலசு வரத்கிரி***, (*Hemidactylus varadgirii*) பொதுவாக **கிரியின் புரூக்கிஷ் தரைப்பல்லி** மற்றும் **அம்போலி புரூக்கிஷ் தரைப்பல்லி** என்றும் அழைக்கப்படுகிறது. இது கெக்கோனிடே குடும்பத்தில் உள்ள பல்லி சிற்றினமாகும். இந்த இனம் இந்தியாவில் மட்டுமே காணப்படும் அகணிய உயிரி. இது இந்தியக் கிராமமான அம்போலியில் ஊர்வன வல்லுரனரான வரத் கிரி என்பவரால் கண்டுபிடிக்கப்பட்டு, அவரது நினைவாகப் பெயரிடப்பட்டது.  

## வகைப்பாட்டியல்
*கெ. வரத்கிரி* என்பது *கெ. புரூக்கி* இனக் குழுவைச் சேர்ந்தது. பொதுவான பெயர்களில் "புரூக்கிஷ்" என்ற பெயரடை குறிப்பிடுகிறது.
# தாவ்கின்சியா சிறீலங்கன்சிசு



***தாவ்கின்சியா சிறீலங்கன்சிசு*** (*Dawkinsia srilankensis*), என்பது ***தாவ்கின்சியா*** பேரினத்தைச் சேர்ந்த கதிர்-துடுப்பு மீன் வகையாகும். இந்த சிற்றினம் இலங்கையில் உள்ள களுகங்கை ஆற்றில் மட்டுமே காணப்படும் அகணிய உயிர். இது மேல்நிலை சுரங்கங்களில் வால்மீன்கள் மற்றும் மீன் வணிகத்திற்காகப் பிடிக்கப்படுவதால் அற்றுவிடும் அபாயத்தில் உள்ளது. இது தெகிவளை விலங்கியல் பூங்காவில் அண்மையில் வளர்க்கப்பட்டது.
# குண்டுலுபேட்டே சட்டமன்றத் தொகுதி


## சட்டமன்ற உறுப்பினர்கள்
| தேர்தல் | வெற்றி பெற்றவர் | கட்சி |
| --- | --- | --- |
| 1957 | கே. எஸ். நாகரத்னம்மா | சுயேச்சை |
| 1962 |  |  |
| 1967 | இந்திய தேசிய காங்கிரஸ் |  |
| 1972 |  |  |
| 1978 | ஹெச். கே. சிவருத்ரப்பா | சுயேச்சை |
| 1983 | கே. எஸ். நாகரத்னம்மா | இந்திய தேசிய காங்கிரஸ் |
| 1985 |  |  |
| 1989 |  |  |
| 1994 | ஹெச். எஸ். மகாதேவ பிரசாத் | ஜனதா தளம் |
| 1999 | ஐக்கிய ஜனதா தளம் |  |
| 2004 | மதச்சார்பற்ற ஜனதா தளம் |  |
| 2008 | இந்திய தேசிய காங்கிரஸ் |  |
| 2013 |  |  |
| 2017**குறிப்பு** |  |  |
# தாவ்கின்சியா உத்தரா


***தாவ்கின்சியா உத்தரா*** (*Dawkinsia uttara*), **வடக்கு இழை பார்ப்** என்பது சிப்பிரினிடே குடும்பத்தைச் சேர்ந்த நன்னீர் மீன் சிற்றினமாகும்.  

## சொற்பிறப்பியல்
பரிணாம உயிரியலாளர் ரிச்சர்ட் டாக்கின்ஸ் நினைவாக *தாவ்கின்சியா* என்ற பேரினப் பெயர் வழங்கப்பட்டது. அதே சமயம் *உத்தரா* என்ற சிற்றினத்தின் ஆசிரியரான உன்மேஷ் கத்வதேவின் தாயான உத்தரா கத்வதேவைக் குறிக்கிறது.  

## விளக்கம்
*தாவ்கின்சியா உத்தரா* சிறிய அளவிலான மீன் ஆகும். இது 12 செ.மீ. நீளம் வரை வளரக்கூடியது. வகைப்பாட்டியல் அடிப்படையில் *தாவ்கின்சியா உத்தரா* என்பது "பிலமெண்டோசா" இனக் குழுவின் ஒரு சிற்றினக் குழுவாகும். இது இதன் நெருங்கிய பேரினமான *தாவ்கின்சியா பிலமென்டோசா*விலிருந்து வேறுபட்டது. இதனுடைய வால் துடுப்பானது குறுகிய நீளமான கருப்பு முனையுடன் கூடியது.  

## வாழ்விடம்
வடக்கு மேற்குத் தொடர்ச்சி மலையில் மகாராட்டிராவின் காஜாலி, தெரேகோல் மற்றும் சக்புதி ஆறுகளின் மேல் பகுதியில் *தாவ்க்கின்சியா உத்தரா* காணப்படுகிறது. இது ஆழமற்ற மற்றும் மெதுவாக ஓடும் நீரோடைகளில் வாழ்கிறது. இங்கு அது சிறிய முதுகெலும்பில்லாத உயிரினங்களை உண்ணுகிறது.
# நியூசிலாந்து நெட்டைக்காலி


**நியூசிலாந்து நெட்டைக்காலி** ( *New Zealand pipit* ) என்பது குருவி வரிசையைச் சேர்ந்த ஒரு சிறிய பறவையாகும். இது மோட்டாசில்லிடே குடும்பத்தில் உள்ள நெட்டைக்காலி பேரினத்தைச் சேர்ந்தது. இது நியூசிலாந்து மற்றும் வெளி தீவுகளில் திறந்த வெளிப் பகுதிகளில் காணப்படுகிறது.  

இது முன்பு ரிச்சர்ட்ஸ், ஆப்ரிக்கன், மலை, நெல்வயல் நெட்டைக்காலிகளுடன் ஒரே இனத்தில் சேர்க்கப்பட்டிருந்தது. பல ஆய்வாளர்கள் ஆஸ்ட்ரேலேஷியன் நெட்டைக்காலியை இரண்டு வகைகளாகப் பிரித்தனர்: ஆஸ்திரேலியாவில் உள்ள **ஆத்திரேலிய நெட்டைக்காலி** ( *அந்தஸ் ஆஸ்ட்ராலிஸ்* ) மற்றும் நியூ கினியா மற்றும் **நியூசிலாந்து நெட்டைக்காலி** ( *அந்தஸ் நோவாசீலாண்டியே* ), நியூசிலாந்தில் **பிஹோய்ஹோய்** என்றும் அழைக்கப்படுகிறது.  

## வகைபிரித்தல்
கின் இரண்டாவது பயணத்தில் ஜார்ஜ் ஃபார்ஸ்டரினால் நீர்வண்ண ஓவியம் வரையப்பட்டது. இந்த ஓவியம் இனத்திற்கான நிறைவகை ஆகும்.]]  
இதில் நான்கு துணையினங்கள் அங்கீகரிக்கப்பட்டுள்ளன:  

- *A. n. novaeseelandiae* ( Gmelin, JF, 1789) - வடக்கு, தெற்கு மற்றும் ஸ்டுவர்ட் தீவு மற்றும் சேட்டலைட் (நியூசிலாந்து)
- *A. n. chathamensis* லோரன்ஸ் வான் லிபர்னாவ், எல், 1902 – சதாம் தீவுகள் ( தெற்கு தீவின் கிழக்கு, நியூசிலாந்து)
- *A. n. aucklandicus* கிரே, ஜிஆர், 1862 - ஓக்லாந்து மற்றும் கேம்ப்பெல் தீவுகள் ( தெற்கு தீவின் தெற்கு, நியூசிலாந்து)
- *A. n. steindachneri* ரெய்செக், 1889 – ஆன்டிபோட்ஸ் தீவுகள் (ஸ்டூவர்ட் தீவின் தென்கிழக்கு, நியூசிலாந்து)

## விளக்கம்
இது ஒல்லியான பறவையாகும். இப்பறவை 16 முதல் 19 செ.மீ. நீளமும், 40 கிராம் எடையும் கொண்டது. சிறகுகளின் மேலே வெளிர் பழுப்பு நிறத்தில் இருண்ட கோடுகளுடன் இருக்கும். மார்பகத்தின் மீது கோடுகளுடன் கீழ்ப்பகுதி வெளிர் நிறத்தில் இருக்கும். கண்ணின் மேற்பகுதியில் புருவம் போல வெளிறிய பட்டையும், கருமையான கன்னமும், மீசை கோடுகளும் உள்ளன. இதன் நீண்ட வாலானது வெள்ளை வெளிப்புற இறகுகளைக் கொண்டுள்ளது. வாலை அடிக்கடி மேலும் கீழும் அசைக்கும். கால்கள் நீளமாகவும் இளஞ்சிவப்பு-பழுப்பு நிறமாகவும் இருக்கும் அதே சமயம் அலகு மெல்லியதாகவும் பழுப்பு நிறத்திலும் இருக்கும்.  

## சூழலியல்
இது புல்வெளிகள், வேளாண் நிலங்கள், சாலையோரங்கள், வறண்ட ஆற்றுப் படுகைகள், மணல் திட்டுகள், திறந்த வனப்பகுதிகள் போன்ற திறந்தவெளி வாழ்விடங்களில் காணப்படும் பறவையாகும். இப்பறவை வண்டுகள், சிலந்திகள், பூச்சி குடம்பிகள் போன்ற சிறிய முதுகெலும்பிலி உயிரினங்களை தரையில் தேடி உணவாகக் கொள்கிறது. இது புற்கள் போன்றவற்றின் விதைகளையும் உண்ணும்.  

மேய்ச்சல் நிலங்களை மேம்படுத்துதல், பூச்சிக்கொல்லிகள் பயன்பாடு மற்றும் அறிமுகப்படுத்தப்பட்ட இனங்களால் வேட்டையாடப்படுதல் ஆகியவற்றின் காரணமாக நியூசிலாந்தின் சில பகுதிகளில் பறவைகளின் எண்ணிக்கை குறைந்துள்ளது.  

## காட்சியகம்
# தயாள்தாசு பாகேல்


**தயாள்தாசு பாகேல்** (*Dayaldas Baghel*) இந்தியாவைச் சேர்ந்த ஓர் அரசியல்வாதியாவார். பாரதிய சனதா கட்சியின் உறுப்பினராக இவர் இருந்தார். 2013 ஆம் ஆண்டு முதல் இவர் சத்தீசுகர் மாநிலத்தின் சட்டமன்றத்தில் நவாகரை தொகுதியை பிரதிநிதித்துவப்படுத்துகிறார். பெமேதரா மாவட்டத்தின் நவாகார் தாலுக்காவில் உள்ள குன்வாரா கிராமத்தில் இவர் வசிக்கிறார். தயாள்தாசு பாகேல் சத்தீசுகரின் கூட்டுறவு, கலாச்சாரம் மற்றும் சுற்றுலாத்துறை அமைச்சராக இருந்தார்.
# இறகற்ற சாணி வண்டு

**இறகற்ற சாணி வண்டு** (*Flightless dung beetle)(சிர்செலியம்* *பச்சாசு*) என்பது தென்னாப்பிரிக்காவின் சில பகுதிகள் மட்டும் காணப்படும் அகணிய உயிரி ஆகும். இந்த வகை சாணி வண்டு அடோ யானை தேசிய பூங்கா, அமகாலா கேம் ரிசர்வ் மற்றும் எருமை பள்ளத்தாக்கு விளையாட்டு பண்ணை ஆகியவை அடங்கும். இது *சிர்செலியம்* பேரினத்தில் உள்ள ஒரே சிற்றினமாகும். பறக்க இயலாத இந்த வண்டின் இறக்கை மூடிக்குக் கீழே உள்ள வெற்று இடத்தை கார்பனீராக்சைடு சேமிப்பு பகுதியாகப் பயன்படுத்துகிறது. இது ஒரு தனித்துவமான சுவாச பொறிமுறையை உருவாக்குகிறது. இது நீரைப் பாதுகாக்கிறது. இது வறண்ட பகுதிகளில் வாழும் தகவமைப்பாக உள்ளது.  

இந்த சிற்றினம் முதலில் தென்னாப்பிரிக்காவில் பரவலாகக் காணப்பட்டது, ஆனால் இது தற்பொழுது குறிப்பிட சில பகுதிகளில் மட்டுமே வாழ்கிறது. எனவே, இது ஒரு பன்னாட்டு இயற்கைப் பாதுகாப்புச் சங்கத்தின் பாதிக்கப்படக்கூடிய இனத் தகுதி பெறுகிறது. விவசாயம் மற்றும் மனித நடவடிக்கைகளால் இதன் வாழ்விடங்கள் அச்சுறுத்தலுக்கு உள்ளாகின்றன. குறைந்த இனப்பெருக்க திறன் மற்றும் குறைந்த சிதறல் (பறக்காமல் இருப்பதன் விளைவாக) இதன் உயிர்வாழ்வு பல காரணிகளின் தாக்கத்திற்கு உள்ளாகிறது. இதன் எண்ணிக்கை பல முதுகெலும்பு விலங்குகளை (குறிப்பாக யானை மற்றும் எருமை) சார்ந்துள்ளது.  

பறக்க இயலா சாணி வண்டுகள் பெரும்பாலும் யானை அல்லது எருமைச் சாணியினை உண்கின்றன. ஆனால் இவை முயல்கள், வாலிலாக் குரங்குகள், மிருகங்கள் மற்றும் தீக்கோழிகள் போன்ற பிற இனங்களின் சாணத்தையும் உண்பதாகவும் பதிவு செய்யப்பட்டுள்ளது.
# அருப்பொல

**அருப்பொல** என்பது இலங்கையின் கண்டியின் புறநகர்ப் பகுதியாகும். இது கண்டி பிரதேச செயலாளர் பிரிவில் அமைந்துள்ளது. அருப்பொல கண்டி நகரின் மையப்பகுதியில் இருந்து சுமார் 4 கிலோமீட்டர் தூரத்தில் உள்ளது.  

அரச தொழில்நுட்பக் கல்லூரி அருப்பொலவில் அமைந்துள்ளதால் இப்பகுதி பிரபலமானது. இதன் மக்கள் பெரும்பாலும் அரசு மற்றும் தனியார் துறைகளில் பணிபுரியும் நடுத்தர வர்க்க குடும்பங்களைச் சேர்ந்தவர்கள். இலங்கையின் மிக நீளமான நதியான மகாவலி நதி அருப்பொலவின் எல்லையில் அமைந்துள்ளது.  

## வரைபடங்கள்

- இலங்கை சாலை வரைபடத்தில் அருப்போல
# ஆத்திரேலிய நெட்டைக்காலி


**ஆத்திரேலிய நெட்டைக்காலி** ( *Australian pipit* ) என்பது குருவி வரிசையைச் சேர்ந்த ஒரு சிறிய பறவையாகும். இது மோட்டாசில்லிடே குடும்பத்தின், நெட்டைக்காலி *பேரினத்தை* சேர்ந்தது. இப்பறவை ஆத்திரேலியா மற்றும் நியூ கினிவில் திறந்த வெளிகளில் காணப்படுகிறது.  

இது முன்பு ரிச்சர்டு, ஆப்ரிக்கன், மலை, நெல்வயல் நெட்டைக்காலிகளுடன் ஒரே இனத்தில் சேர்க்கப்பட்டிருந்தது. பல ஆய்வாளர்கள் ஆஸ்ட்ரேலேஷியன் நெட்டைக்காலியை இரண்டு வகைகளாகப் பிரித்தனர்: ஆஸ்திரேலியாவில் உள்ள **ஆஸ்திரேலிய நெட்டைக்காலி** ( *அந்தஸ் ஆஸ்ட்ராலிஸ்* ) மற்றும் நியூ கினியா மற்றும் **நியூசிலாந்து நெட்டைக்காலி** ( *அந்தஸ் நோவாசீலாண்டியே* ) என்பவையாகும்.  

## விளக்கம்
இது ஒல்லியான பறவையாகும். இப்பறவை 16 முதல் 19 செ.மீ. நீளமும், 40 கிராம் எடையும் கொண்டது. இறகுகள் மேலே வெளிர் பழுப்பு நிறத்தில் இருண்ட கோடுகள் கொண்டதாக இருக்கும். மார்பகத்தின் மீது கோடுகளும் கீழ்ப்பகுதி வெளிறியதாகவும் இருக்கும். கண்ணின் மேல் பகுதியில் புருவம் போல வெளிறிய பட்டையும், கருமையான கன்னமும், மீசைக் கோடுகளும் உள்ளன. இதன் நீண்ட வாலானது வெள்ளை வெளிப்புற இறகுகளைக் கொண்டுள்ளது. வாலை அடிக்கடி மேலும் கீழும் அசைக்கும் பழக்கம் உடையது. கால்கள் நீளமாகவும் இளஞ்சிவப்பு-பழுப்பு நிறமாகவும் இருக்கும் அதே சமயம் அலகு மெல்லியதாகவும் பழுப்பு நிறமாகவும் இருக்கும்.  

இது ஒரு சிட்டுக்குருவி போன்ற *சிணுங்கல்* ஒலியை எழுப்பும்.  

## சூழலியல்

இது புல்வெளிகள், விளைநிலங்கள், சாலையோரங்கள், வறண்ட ஆற்றுப் படுகைகள், மணல் திட்டுகள், திறந்த வனப்பகுதிகள் போன்ற திறந்தவெளி வாழ்விடங்களில் காணப்படும் பறவையாகும். இது வண்டுகள், சிலந்திகள், பூச்சிகளின் குடம்பிகள் போன்ற சிறிய முதுகெலும்பிலி உயிரினங்களை தரையில் உணவாக தேடி உண்ணும். இது புற்கள் போன்றவற்றின் விதைகளையும் உண்ணும்.  

இதன் இனப்பெருக்க காலம் ஆகத்து மாதத்தில் தொடங்குகிறது. தாவரங்களின் அடிப்பகுதியில் அல்லது கல் தங்குமிடங்களில் கோப்பை வடிவ கூட்டைக் கட்டுகிறது. கூட்டை புற்களைக் கொண்டு பெண் பறவை கட்டுகிறது. இரண்டு முதல் ஐந்து முட்டைகளை இடலாம் என்றாலும் பொதுவாக மூன்று அல்லது நான்கு முட்டைகளை பொதுவாக இடும். அவை வெண்மை நிறத்திவையாகவும் பழுப்பு நிறப்புள்ளிகளுடன் காணப்படும். முட்டை 14 முதல் 15 நாட்கள் வரை அடைகாக்கப்படும். குஞ்சுகளுக்கு பெற்றோர் இருவரும் உணவு ஊட்டுகின்றன. குஞ்சுகள் 14 முதல் 16 நாட்களுக்குப் பிறகு பறந்து செல்கின்றன.  

## துணை இனங்கள்
இதில் பல துணையினங்கள் அங்கீகரிக்கப்பட்டுள்ளன:  

  - *A. a. australis*, *ஏ.என். பில்பாலி* (ம) *ஏ. என். ரோஜெர்சி* - ஆத்திரேலியாவின் பிரதான நிலப்பகுதி
  - *A. a. bistriatus* - தசுமேனியா
  - *A. a. exiguus* - நியூ கினியா
# பன்னிருகோண எண்

**பன்னிருகோண எண்** (*dodecagonal number*) என்பது ஒரு பன்னிருகோணத்தை உருவகிக்கும் ஒரு வடிவ எண்.  

பன்னிருகோண எண்ணின் பொதுவடிவத்திற்கான வாய்பாடு:  
:<math>D_{n}=5n^2 - 4n</math>  

துவக்க பன்னிருகோண எண்கள் சில:  
:0, 1, 12, 33,, 64, 105, 156, 217, 288, 369, 460, 561, 672, 793, 924, 1065, 1216, 1377, 1548, 1729, 1920, 2121, 2332, 2553, 2784, 3025, 3276, 3537, 3808, 4089, 4380, 4681, 4992, 5313, 5644, 5985, 6336, 6697, 7068, 7449, 7840, 8241, 8652, 9073, 9504, 9945 ...  

## பண்புகள்
- *n* இற்கான பன்னிருகோண எண்ணை, (*n* - 1) ஆவது செவ்வக எண்ணின் நான்கு மடங்குடன் *n* இன் வர்க்கத்தைக் கூட்டுவதன் மூலம் பெறலாம். அதாவது:
:<math>D_n = n^2 + 4(n^2 - n)</math>.  
- பன்னிருகோண எண்களின் வரிசையில் ஒற்றை மற்றும் இரட்டை எண்கள் அடுத்தடுத்து மாறிவரும். பத்தடிமானத்தில் பன்னிருகோண எண்களின் ஒன்றின் இடத்தில் வரும் இலக்கங்கள் பின்வரும் அமைப்பில் தோன்றுகின்றன: 1, 2, 3, 4, 5, 6, 7, 8, 9, 0.
- பெர்மாவின் பல்கோண எண் தேற்றத்தின்படி, எந்தவொரு எண்ணையும் அதிகபட்சமாக 12 பன்னிருகோண எண்களின் கூட்டுத்தொகையாக அமையும்.
- <math>D_n</math> என்பது, <math> n \equiv 1</math> (mod <math>10</math>) என்பதை நிறைவு செய்யும் முதல் n இயல் எண்களின் கூட்டுத்தொகையாக இருக்கும்.
- <math>D_n</math> என்பது, 4n+1 முதல் 6n+1 வரையான ஒற்றை எண்களின் கூட்டுத்தொகையாக இருக்கும்.
# வார்ப்புரு:வான்படை/doc


## Usage
<kbd></kbd>  

Produces a flag icon attached to a wikilinked national air force article.  
;Parameters  
- *nation* — Use either the name of the nation or the three-letter ISO 3166-1 alpha-3 country code
- *variant* (optional) — Specifies an alternate (historical) flag to use. This parameter is documented by the appropriate template in [[:
- *size* (optional) — Can be used to change the flag icon size
- *name* (optional) — Can be used to change the wikilink display text

## Examples
- <kbd></kbd> →
- <kbd></kbd> →
- <kbd></kbd> →
- <kbd></kbd> →
- <kbd></kbd> →
- <kbd></kbd> →
- <kbd></kbd> →
- <kbd></kbd> →

## Other related templates
The template can be used to display the air force flag by itself, using the <kbd>air force</kbd> variant as a template parameter:  
- <kbd></kbd> →

## Implementation notes
By default, this template shows the standard national flag for the selected country, following by a wikilink to "*Country* Air Force". Both of these items can be changed by adding specific parameters to the appropriate <kbd>country_data</kbd> template (complete set found in [[:  

To use a different flag, such as the air force ensign for the nation, use:  
:<kbd>flag alias-air force = *image name of air force ensign*</kbd>  
To use a different name for the wikilinked air force article, use:  
:<kbd>link alias-air force = *article name*</kbd>
# மார்க்கண்டேய ஆறு

**மார்க்கண்டேய ஆறு** (*Markandeya River-Western Ghats*)தென்னிந்தியாவின் ஒரு ஆறு ஆகும். இது கர்நாடகா மாநிலம், பெல்காம் மாவட்டத்தில் உள்ள கானாபூர் வட்டத்தில் உள்ள பைலூரில் உதயமாகிறது. இந்த ஆறு பெலகாவி வட்டத்தின் தெற்குப் பகுதியில் நுழைந்து பெலகாவி நகரின் மேற்குப் பக்கம் பாய்ந்து ஓடுகிறது. பெல்காம் மாவட்டத்தில் அழகிய கோதாச்சினமலகி அருவியினை (கோகாக் அருவிக்கு அருகில்) உருவாகி, பெல்காமில் இருந்து தொலைவில் உள்ள கோகாக்கில் கட்டபிரபா ஆற்றில் சங்கமமாகிறது.  

## தற்போதைய நிலை
தற்போது மார்க்கண்டேய ஆற்றின் கரையோரங்களில் வண்டல் மண் நிரம்பி புதர்கள் வளர்ந்துள்ளன. தவிர, நூற்றுக்கணக்கான விவசாயிகள் கோடைக்காலத்தில் தங்களின் விளைந்த பயிர்களுக்கு நீர்ப்பாசனம் செய்வதற்காக ஆற்றங்கரையில் கிணறுகளை அமைத்துள்ளனர். வண்டல் மண் படிவதால் நீர் சேமிப்பு திறன் குறைந்துள்ளது. இரண்டு தசாப்தங்களுக்கு முன்பு, 70 கிலோமீட்டர் நீளமுள்ள ஆறு ஆண்டு முழுவதும் ஓடும். ஆனால் இப்போது இது ஒரு ஓடையாக மாறிவிட்டது. கங்க்ராலியில், ஆறு சுமார் 30 அடி அகலமும் 8 அடி ஆழமும் கொண்டது. ராகசகோப் நீர்த்தேக்கத்திலிருந்து பெலகுண்டி, பிஜகர்னி, சுலகா மற்றும் உச்சகான் வழியாகச் செல்லும் 24 கி.மீ. பகுதி ஏற்கனவே புத்துயிர் பெறத் தொடங்கியது. இங்கு ஆற்றில் அதிகப்படியான நீர்க் கசிவு வருகிறது. மேலும் ஆக்கிரமிப்பு என்பது முக்கியப் பிரச்சனைகளில் ஒன்றாகும்.  

## அணை
ஹுக்கேரி அருகே ஷிரூரில் மார்கண்டேய ஆற்றின் குறுக்கே கர்நாடக அரசு பாசன அணையினைக் கட்டுகிறது. அணையின் நீர்பிடிப்பு பகுதி 432 சதுர கி.மீ. ஆகும். அணையின் மொத்த சேமிப்பு 3.7 டிஎம்சி. இந்த அணை கட்டுவதற்கு 898 ஹெக்டேர் நிலம் கையகப்படுத்தப்பட இருந்தது. இதில் 142 ஹெக்டேர் வனப்பகுதியாகவும், 756 ஹெக்டேர் சாகுபடி நிலமாகவும் இருந்தது. மொத்தம் 9 கிராமங்கள் நீரில் மூழ்கியதால் 2258 பேர் தங்கள் நிலத்தை விட்டு வெளியேறினர்.  

## பெல்லாரி நாலா
பெல்லாரி நாலா என்பது மார்க்கண்டேய ஆற்றின் துணை ஆறாகும். இது ஹுக்கேரி வட்டத்தில் கரகுப்பி அருகே சங்கமிக்கிறது. இது பெல்காம் மாவட்டத்தில் உள்ள பச்சாபூர் தொடருந்து நிலையத்திலிருந்து தொலைவில் உள்ளது.  

## மேலும் பார்க்கவும்

- கிருஷ்ணா ஆறு
- கட்டபிரபா ஆறு
- கோட்சினமலக்கி அருவி
# வார்ப்புரு:பரவெளி படை/doc


## Usage
<kbd></kbd>  

Produces a flag icon attached to a wikilinked national space force article.  
;Parameters  
- *nation* — Use either the name of the nation or the three-letter ISO 3166-1 alpha-3 country code
- *variant* (optional) — Specifies an alternate (historical) flag to use. This parameter is documented by the appropriate template in :Category:நாட்டுத் தகவல் வார்ப்புருக்கள். Note that the standard behaviour of this template is to use the <code>space force</code> variant if present, so there is no need to specify this variant in the template call.
- *size* (optional) — Can be used to change the flag icon size
- *name* (optional) — Can be used to change the wikilink display text

## Examples
- <kbd></kbd> →
- <kbd></kbd> →
- <kbd></kbd> →
- <kbd></kbd> →
- <kbd></kbd> →
- <kbd></kbd> →

## Other related templates
The template can be used to display the space force flag by itself, using the <kbd>space force</kbd> variant as a template parameter:  
- <kbd></kbd> →
- <kbd></kbd> →

## Implementation notes
By default, this template shows the standard national flag for the selected country, following by a wikilink to "*Country* space force". Both of these items can be changed by adding specific parameters to the appropriate <kbd>country_data</kbd> template (complete set found in :Category:நாட்டுத் தகவல் வார்ப்புருக்கள்).  

To use a different flag, such as the space force ensign for the nation, use:  
:<kbd>flag alias-space force = *image name of space force ensign*</kbd>  
To use a different name for the wikilinked space force article, use:  
:<kbd>link alias-space force = *article name*</kbd>  

<noinclude></noinclude>  

<includeonly></includeonly>
# வார்ப்புரு:கடலோரக் காவல்படை/doc



This template is used to display a small flag variant icon next to a wikilinked name of a country's coastguard. It is a usable wrapper of the template, which should not be accessed directly. It is built on the template.  

## Usage

*****country identifier***&#124;***optional variant***&#124;**name=*alternative text string***&#124;**size=*maximum width and/or height of the flag image*****  

- *country identifier* is the common name of the country (e.g. "United States"), a common alias (e.g. "US"), or a standard country code such as those listed at ISO 3166-1 alpha-3
- *variant* is an optional second parameter that can be used to display a coastguard flag variation. The list of variants for each country is documented on the appropriate template page, such as :வார்ப்புரு:நாட்டுத் தகவல் இடாய்ச்சுலாந்து. You can only use subvariants of the coast guard variant.
- *alternative text string*, this optional value, specified by the **name** parameter, is used to display alternative text instead of the official coast guard name for the wikilinked page.
- *size*, this optional value is specified by the **size** parameter, and is used to specify the maximum width and/or height of the flag image. This parameter is specified using standard .

## Examples
| <code></code> | Note that both instances link to United States Coast Guard. |
| --- | --- |
| <code></code> |  |
| <code></code> | All three instances link to German Federal Coast Guard.
In addition to the ISO country codes, those used by FIFA, IOC, etc. are also supported. |
| <code></code> |  |
| <code></code> |  |
| <code></code> | The name parameter can be used to change the display string but keep the link to the correct article. |
| <code></code> | The size parameter can be used to control the image dimensions.
23× is the default size for most countries (some entities have a different default size). |
| <code></code> | } |

## TemplateData

<TemplateData>  
{  
"description": "This template is used to display a small flag icon next to a wikilinked name of that country's coastguard",  
"params": {  
"1": {  
"label": "Country identifier",  
"description": "Common name of the country (e.g. 'United States'), a common alias (e.g. 'US'), or a standard country code",  
"type": "string",  
"required": true  
},  
"2": {  
"label": "Variant",  
"description": "Identifies a coastguard flag variant to be used instead of the standard flag",  
"type": "string",  
"required": false  
},  
"name": {  
"label": "Alternative text",  
"description": "Display alternative text instead of the standard country coastguard name",  
"type": "string",  
"required": false  
},  
"size": {  
"label": "Maximum dimension",  
"description": "The maximum width or height, specified via standard image syntax (e.g. x30px)",  
"type": "string",  
"required": false  
}  
}  
}  
</TemplateData>
# இராஜ்குமார் ஆனந்து


**ராஜ்குமார் ஆனந்த்** (*Raaj Kumar Anand*), தில்லி அரசின் முதலமைச்சர் அரவிந்த் கெஜ்ரிவால் தலைமையிலான மூன்றாம் அமைச்சரவையில், சமூக நலத்துறை மூத்த அமைச்சராக உள்ளார். இவர் 2020ம் ஆண்டில் முதன்முறையாக தில்லி பட்டேல் நகர் சட்டமன்றத் தொகுதிலிருந்து ஆம் ஆத்மி கட்சி சார்பில் தில்லி சட்டமன்ற உறுப்பினராகத் தேர்ந்தெடுக்கப்பட்டார்.  
## அமலாக்கத்துறை சோதனை
தில்லி அரசின் மதுபான கொள்கை முறைகேடு வழக்கு தொடர்பாக அமைச்சர் இராஜ்குமார் ஆனந்தின் வீடுகள் மற்றும் அலுவலகங்களில் 2 நவம்பர் 2023 அன்று அமலாக்க இயக்குனரகம் சோதனை செய்தது.
# பாத்திக்ராய் சட்டமன்றத் தொகுதி


**பாதிக்ராய் சட்டமன்றத் தொகுதி** (*Fatikroy Assembly constituency*) இந்தியாவின் திரிபுரா மாநிலத்தின் 60 சட்டமன்றத் தொகுதிகளில் ஒன்றாகும்.  

இது உனகோட்டி மாவட்டத்தின் ஒரு பகுதியாகும். இந்த தொகுதி பட்டியல் சாதியினருக்கு ஒதுக்கப்பட்டுள்ளது.  

## சட்டப் பேரவை உறுப்பினர்கள்
| ஆண்டு | சட்டமன்ற உறுப்பினர் | கட்சி |
| --- | --- | --- |
| 2018 | சுதாங்காசு தாசு}}

=== 2023 ===

==மேலும் பார்க்கவும் ==
* திரிபுரா சட்டப் பேரவையின் தொகுதிகளின் பட்டியல்
* உனகோட்டி மாவட்டம் |  |
# பைவ் பாயிண்ட் சம்ஒன்



***பைவ் பாயிண்ட் சம்ஒன் (ஐந்து புள்ளி ஏதோ ஒன்று: ஐஐடியில் என்ன செய்யக்கூடாது)(Five Point Someone: What not to do at IIT***) என்பது இந்திய ஆங்கில எழுத்தாளர் சேத்தன் பகத் 2004 ஆம் ஆண்டு எழுதிய ஆங்கில நாவல் ஆகும். இந்த நூல் உலகம் முழுவதும் ஒரு மில்லியன் பிரதிகள் விற்றுள்ளது. *3 இடியட்ஸ்* மற்றும் *நண்பன் ஆகிய* திரைப்படங்கள் இந்த நூலை அடிப்படையாகக் கொண்டவை. ஏவம் என்ற நாடக நிறுவனத்தால் நாடகமாகவும் நிகழ்த்தப்பட்டிருக்கின்றது இந்த நாவல்.  

## கதை
இந்தக் கதை ஹரியால் விவரிக்கப்படுகிறது. இவருடைய நண்பர்களான ரியான் மற்றும் அலோக் ஆகியோரால் சில சிறிய பகுதிகள் விவரிக்கப்படுகின்றது மற்றும் ஹரியின் காதலி நேஹா செரியன் எழுதிய கடிதம் மூலமும் கதை சொல்லப்படுகின்றது. மூன்று நண்பர்களின் வாழ்க்கையைப் பேசுகின்றது இந்தக் கதை. இந்தியாவின் மிகச் சிறந்த பொறியியல் கல்லூரியில் கல்விப் பணியின் கடுமை மற்றும் ஏகபோகத்தால் இந்த மூன்று நண்பர்களின் மகிழ்ச்சி எவ்வாறு பாதிக்கப்படுகின்றது என்பதுதான் கதை. இக்கதையின் பெரும்பகுதி இரண்டு பிரச்சினைகளைப் பேசுகின்றது. ஒன்று, இந்த அமைப்பைச் சமாளிப்பதற்கு மற்றும்/அல்லது முறியடிக்க மூவரும் மேற்கொண்ட பல முயற்சிகள். மற்றொன்று, பேராசிரியர் செரியனின் (கல்லூரியின் எந்திரப் பொறியியல் துறையின் மேலாதிக்கத் தலைவர்) மகளாக இருக்கும் நேஹாவுடன் ஹரியின் சண்டை.பெரும்பாலான கதை கல்லூரி வளாகத்திற்குள் நடைபெறுகிறது. சர்வதேச அளவில் பாராட்டப்படும் இந்திய தொழிநுட்ப கழக அமைப்புகளில் மதிப்பெண்களில் செலுத்தும் கவனம், மாணவர்களின் படைப்பாற்றலை எவ்வாறு முடக்குகின்றது என்று ரியான் உள்ளிட்ட மூவரும் வருத்தப்படுகின்றார்கள். ஊக்கமளிக்காத கற்பித்தல் மற்றும் அவர்களுக்கு அளிக்கப்படும் ஏராளமான பணிகள் அவர்களின் துயரங்களைச் சேர்க்கின்றன. இருப்பினும் இவர்கள் பேராசிரியர் வீராவிடம் ஒரு அனுதாபத்தைக் காண்கிறார்கள்.  

## மொழிபெயர்ப்பு
இந்த புத்தகம் இந்தியில் மொழிபெயர்க்கப்பட்டு பிரபாத் பிரகாஷ் அத்வானிஜியால் வெளியிடப்பட்டது, அவர் இரண்டு நாவல்களை வெளியிட்டுள்ளார்: **'பைவ் பாயிண்ட் சம்ஒன்**' மற்றும் *ஒன் நைட் அட் தி கால் சென்டர்*. முதல் நாவல் ஒரே மாதத்தில் 30,000 பேரால் வாங்கப்பட்டு இந்தியில் அதிக விற்பனையாகிய நூல் என்ற சாதனையைப் படைத்துள்ளது.  

இந்த புத்தகம் இந்தியில் *3 இடியட்ஸ்* மற்றும் தமிழில் *நண்பன் என* இரண்டு படங்களாக எடுக்கப்பட்டது. கதாபாத்திரங்களின் பெயர்களும் அவற்றின் பண்புகளும் மாற்றப்பட்டன. மேலும், இரண்டு படங்களும் புத்தகங்களின் முழு தழுவல் அல்ல, ஏனெனில் புத்தகத்தின் இறுதிக்காட்சிகள் உட்பட பல காட்சிகள் படங்களில் மாற்றப்பட்டுள்ளன.
# லம்பாசிங்கி



**லம்பாசிங்கி** (*Lambasingi*), ஆந்திரப் பிரதேசத்தின் வடக்கில் கிழக்கு தொடர்ச்சி மலைகளில் அமைந்த அல்லூரி சீதாராம இராஜு மாவட்டத்தின் சிந்தலப்பள்ளி மண்டலில், கடல் மட்டத்திலிருந்து 1,000 மீட்டர் (3280 அடி) உயரத்தில் அமைந்த மலைவாழிட கிராமம் ஆகும். மேகங்கள் சூழ்ந்த இந்த மலைப்பகுதிகளில் காபிச் செடி, பைன் மரங்கள் மற்றும் தைல மரங்கள் பயிரிடப்படுகிறது. இப்பகுதியில் காட்டெருமைகள் உள்ளது. மேலும் இப்பகுதி பறவைகள் சரணாலயமாக உள்ளது.